Document ID: 32006R1782

TARYBOS REGLAMENTAS (EB) Nr. 1782/2006
2006 m. lapkričio 20 d.
iš dalies keičiantis reglamentų (EB) Nr. 51/2006 ir (EB) Nr. 2270/2004 nuostatas dėl tam tikrų žuvų išteklių žvejybos galimybių ir susijusių sąlygų
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 20 straipsnį,
atsižvelgdama į 2004 m. vasario 26 d. Tarybos reglamentą (EB) Nr. 423/2004, nustatantį menkių išteklių atkūrimo priemones (2), ypač į jo 8 straipsnį,
atsižvelgdama į Komisijos pasiūlymą,
kadangi:
(1)
Reglamentu (EB) Nr. 51/2006 (3) Taryba nustatė 2006 m. žvejybos galimybes ir susijusias sąlygas, taikomas Bendrijos vandenyse ir vandenyse, kuriuose nustatyti žvejybos apribojimai, žvejojantiems Bendrijos laivams dėl tam tikrų žuvų išteklių ir žuvų išteklių grupių.
(2)
Atsižvelgiant į tarptautinius įsipareigojimus išsaugoti ir apsaugoti milžinryklius ir baltuosius ryklius remiantis, inter alia, Migruojančių rūšių konvencija bei Nykstančių laukinės faunos ir floros rūšių tarptautinės prekybos konvencija, turėtų būti uždrausta žvejoti, laikyti laive, perkrauti į kitą laivą arba iškrauti šių rūšių žuvis visuose EB, EB nepriklausančiuose ir tarptautiniuose vandenyse.
(3)
Atsižvelgiant į šiuo metu Šiaurės jūros pramoninės žvejybos vietose sugaunamą merlangų kiekį, didelė leidžiamos merlangų priegaudos dalis gali būti laikoma žmonėms vartoti skirta Šiaurės jūros merlangų kvota, nedidinant bendrų sugavimo galimybių.
(4)
Po 2006 m. vasario 20 d. Bendrijos ir Islandijos konsultacijų buvo pasiektas susitarimas dėl Islandijos laivams skiriamų kvotų, kurias jie gali sužvejoti iš Bendrijos kvotos, iki 2006 m. balandžio 30 d. skirtos pagal Bendrijos susitarimą su Danijos Vyriausybe ir vietine Grenlandijos Vyriausybe, ir dėl Bendrijos laivams, žvejojantiems jūrų ešerius Islandijos išimtinėje ekonominėje zonoje, skiriamų kvotų, kurias jie gali sužvejoti liepos-gruodžio mėn. Šis susitarimas turėtų būti inkorporuotas į Bendrijos teisinę sistemą.
(5)
Kad būtų užtikrintas tinkamas žvejybos pastangos apribojimų taikymas, reikėtų patikslinti „dienų, kurias laivas būna rajone“, apibrėžimą, susijusį su laivų žvejybos pastanga atsižvelgiant į tam tikrų išteklių atkūrimą.
(6)
Turėtų būti patikslinti nurodymai dėl tam tikrų rūšių žvejybos įrankių naudojimo nekeliant specialių reikalavimų dėl didžiausio dienų, kurias laivas gali būti rajone, skaičiaus atsižvelgiant į tam tikrų išteklių atkūrimą.
(7)
Pagal automatinio licencijų sustabdymo sistemą eksploatuojamuose laivuose turėtų būti skatinama Šiaurės jūroje naudoti geriau pasirinktus žvejybos įrankius. Šis skatinimas turėtų būti susijęs su paskirtu dienų, kurias laivas būna rajone, skaičiumi.
(8)
Būtina patikslinti, kad, jei per metus panaudojami daugiau nei vienos grupės žvejybos įrankiai, nė vienas iš šių įrankių nebegali būti naudojamas, jei bendras jūroje praleistų dienų skaičius jau viršija dienų, kurias leidžiama žvejoti tais įrankiais, skaičių.
(9)
Laivai, kurie žvejoja atsižvelgdami į vakarinės Lamanšo sąsiaurio dalies jūrų liežuvių išteklių atkūrimą, turėtų turėti galimybę pasinaudoti nukrypti leidžiančia nuostata dėl didžiausio žvejybos specialiomis sąlygomis dienų skaičiaus. Todėl tas taisykles reikėtų patikslinti.
(10)
Pakeitus dienų, kurias laivas būna rajone, apibrėžimą, būtina patikslinti nukrypti leidžiančią nuostatą, taikomą pranešimo reikalavimams, susijusiems su laivų, kurie žvejoja atsižvelgdami į vakarinės Lamanšo sąsiaurio dalies jūrų liežuvių išteklių atkūrimą, žvejybos pastanga.
(11)
Pagal 2003 m. Stojimo akto XII priedą Lenkijai suteikta teisė į silkių kvotą I ir II zonose. Tai turėtų atsispindėti licencijų ir žvejybos leidimų kiekybiniuose apribojimuose.
(12)
Reikėtų padaryti kai kuriuos redakcinius patobulinimus.
(13)
Reglamentu (EB) Nr. 2270/2004 (4) Taryba nustatė tam tikrų giliavandenių žuvų išteklių žvejybos galimybes, taikomas Bendrijos žvejybos laivams 2005 ir 2006 metais.
(14)
Po 2006 m. sausio 31 d. Bendrijos ir Norvegijos konsultacijų ir remiantis mokslinėmis rekomendacijomis, bukasnukių ilgauodegių grenadierių žvejyba III zonoje, įskaitant Norvegijos vandenis, turėtų būti apribota iki 1996-2003 m. vidutinio sugauto kiekio. Šis apribojimas turėtų būti įtrauktas į Reglamentą (EB) Nr. 2270/2004.
(15)
Todėl reikėtų atitinkamai iš dalies pakeisti reglamentus (EB) Nr. 51/2006 ir (EB) Nr. 2270/2004,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 51/2006 pakeitimai
Reglamentas (EB) Nr. 51/2006 iš dalies keičiamas taip:
1)
5 straipsnis papildomas šia dalimi:
„8. Bendrijos laivams visuose Bendrijos ir Bendrijai nepriklausančiuose vandenyse draudžiama žvejoti, laikyti laive, perkrauti į kitą laivą arba iškrauti šias rūšis:
-
milžinryklius (Cetorhinus maximus),
-
baltuosius ryklius (Carcharodon carcharias).“;
2)
7 straipsnio 1 dalies antra įtrauka pakeičiama taip:
„-
IIB priede, taikomi valdant jūrų lydekų ir omarų išteklius TJTT VIIIc ir IXa kvadratuose, išskyrus Kadžio įlanką.“;
3)
7 straipsnio 1 dalies ketvirta įtrauka pakeičiama taip: „- IID priede, taikomi valdant smiltinių ungurių išteklius TJTT IIa kvadrate
„-
(EB vandenys), IIIa kvadrate ir IV parajonyje.“;
4)
10 straipsnis papildomas šia pastraipa:
„Islandijos jurisdikcijai priklausančiuose vandenyse Bendrijos laivams leidžiama žvejoti rajone, kuris apibrėžiamas tiesiomis linijomis paeiliui jungiant toliau nurodytas koordinates:
Pietvakarių rajonas
1.
63° 12’ šiaurės platumos ir 23° 05’ vakarų ilgumos per 62° 00’ šiaurės platumos ir 26° 00’ vakarų ilgumos
2.
62° 58’ šiaurės platumos ir 22° 25’ vakarų ilgumos
3.
63° 06’ šiaurės platumos ir 21° 30’ vakarų ilgumos
4.
63° 03’ šiaurės platumos ir 21° 00’ vakarų ilgumos, nuo čia iki 180° 00’ pietų platumos
Pietryčių rajonas
1.
63° 14’ šiaurės platumos ir 10° 40’ vakarų ilgumos
2.
63° 14’ šiaurės platumos ir 11° 23’ vakarų ilgumos
3.
63° 35’ šiaurės platumos ir 12° 21’ vakarų ilgumos
4.
64° 00’ šiaurės platumos ir 12° 30’ vakarų ilgumos
5.
63° 53’ šiaurės platumos ir 13° 30’ vakarų ilgumos
6.
63° 36’ šiaurės platumos ir 14° 30’ vakarų ilgumos
7.
63° 10’ šiaurės platumos ir 17° 00’ vakarų ilgumos, nuo čia iki 180° 00’ pietų platumos.“;
5)
13 straipsnis pakeičiamas taip:
„13 straipsnis
Leidimas
1. Su Barbadoso, Gajanos, Japonijos, Pietų Korėjos, Norvegijos, Surinamo, Trinidado ir Tobago arba Venesuelos vėliava plaukiojantiems laivams ir Farerų salose registruotiems laivams leidžiama žvejoti Bendrijos vandenyse laikantis I priede nustatytų sužvejojamų žuvų kiekių apribojimų ir 14, 15, 16 bei 19-25 straipsniuose nustatytomis sąlygomis.
2. Trečiųjų šalių žvejybiniams laivams visuose Bendrijos vandenyse draudžiama žvejoti, laikyti laive, perkrauti į kitą laivą arba iškrauti šių rūšių žuvis:
-
milžinryklius (Cetorhinus maximus)
-
baltuosius ryklius (Carcharodon carcharias).“;
6)
IA, IB, IIA, IIB, IIC ir IV priedai iš dalies keičiami kaip nurodyta šio reglamento I priede pateiktame tekste.
2 straipsnis
Reglamento (EB) Nr. 2270/2004 pakeitimai
Reglamento (EB) Nr. 2270/2004 priedas iš dalies keičiamas kaip nurodyta šio reglamento II priede pateiktame tekste.
3 straipsnis
Įsigaliojimas
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. lapkričio 20 d.

Labels: 11
6